گرو ہارلم برنت لاند

گرو ہارلم برنت لاند ایک سابقہ نارويجن سیاست دان ہيں۔ وہ تین بار ناروے کی منتخب وزیر اعظم رہی ہيں۔ ان کا دور حکومت 1981 ميں شروع ہوا، پھر 1986 سے 1989 اور آخری بار 1990 سے 1996 تک وہ ملک کی وزیر اعظم رہی ہيں۔ گرو ناروے کی پہلی خاتون وزیر اعظم اور نارویجن ليبر پارٹی کی 1981 سے 1992 تک پہلی خاتون صدر رہی ہيں۔

گرو 20 اپريل 1939 میں ناروے کے دار الحکومت اوسلو میں پیدا ہوئیں۔ انھوں نے 1963 میں اوسلو یونیورسٹی سے ڈاکٹری کی ڈگری لی۔ 1965 میں انھوں نے نے ھارورڈ یونیورسٹی سے پبلک ھیلتھ میں ایم اے پاس کیا۔ 1968 سے 1974 کے دوران میں گرو نے ڈاکٹر کے طور پر کام کیا ۔

 سیاسی زندگی 

گرو 1974 سے 1979 تک ناروے کی لیبر پارٹی کی ماحولیاتی وزیر رہی ہیں۔ 1981 میں فروری اور اکتوبر کے درمیاں وہ ناروے کی پہلی وزیر اعظم رہی ہیں۔ 1981 میں انتخابات میں شکست کے بعد انھوں نے نارویجن لیبر پارٹی کی قیادت سنبھالی۔ اور اپوزیشن لیڈر کا رول ادا کیا۔ 1986 میں انتخاب جیت کر وہ دوبارہ وزیر اعظم منتخب ہوئیں۔ ان کا دور حکومت 1989 تک رہا، اس دوران میں ناروے معاشی بحران کا شکار ہوا جس کے نتیجے میں گرو 1989 کا انتخاب ہار گئیں۔ لیکن ان کے بعد قاّْئم ہونے والی دائیں بازو کی حکومت زیادہ عرصے تک نہ چل سکی، نتیجتا گرو نے 1990 میں دوبارہ اقتدار سنبھالا۔ اس دوران میں ناروے کی سیاسی زندگی میں گرو کی ساکھ بہت مضبوط تھی، تاہم 25 اکتوبر 1996 کو انھوں نے وزارت عظمی سے استعفی دے دیا ۔

1998 میں گرو عالمی ادارہ صحت کی صدر منتخب ہوئیں۔ 2003 میں انھیں سال کا بہترین پالیسی رہنما قرار دیا گیا لیکن 2003 کے موسم گرما میں انھوں نے اس عہدے سے استعفی دے دیا اور اپنے خاوند کے ساتھ فرانس منتقل ہو گئیں ۔

1908 میں گرو ایک اسکینڈل کا شکار ہوئیں کیونکہ کچھ عرصہ پہلے انھوں نے ناروے میں سرطان کا اپریشن کروایا تھا، فرانس رہنے کی وجہ سے وہ ناروے کی حکومت کو ٹیکس ادا نہیں کرتیں تھیں اس لیے وہ مفت علاج کی مستحق نہیں تھیں۔ تاہم گرو نے اعلان کر دیا کہ وہ ناروے میں کرائے گئے اپنے اپریشن کے اخراجات خود ادا کریں گی، مزید براں وہ ناروے منتقل ہو جائیں گی ۔

زمرہ:1939ء کی پیدائشیں
زمرہ:اقوام متحدہ کے عہدیدار
زمرہ:اوسلو کی شخصیات
زمرہ:بقید حیات شخصیات
زمرہ:بیسویں صدی کے نارویجن سیاست دان
زمرہ:جامعہ اوسلو کے فضلا
زمرہ:خواتین سربراہ حکومت
زمرہ:خواتین وزرائے اعظم
زمرہ:سرطان سے بچ جانے والی شخصیات
زمرہ:نارویجن انسان دوست
زمرہ:نارویجن اطباء
زمرہ:نارویجن خواتین سفارت کار
زمرہ:ناروے کی شخصیات
زمرہ:ناروے کے وزرائے اعظم
زمرہ:اقوام متحدہ کے نارویجن اہلکار
زمرہ:نارویجن خواتین اطبا
زمرہ:بیسویں صدی کی نارویجن خواتین سیاست دان
زمرہ:امریکی فلسفیانہ سوسائٹی کے ارکان
زمرہ:یورپ میں خواتین وزرائے اعظم
زمرہ:اکیسویں صدی کی خواتین وزرائے اعظم
زمرہ:نارویجن خواتین
زمرہ:خواتین سربراہ ریاست
زمرہ:بیسویں صدی کی خواتین سیاست دان
زمرہ:طبیبات
زمرہ:ہارورڈ یونیورسٹی کے فضلا
زمرہ:خواتین سفارت کار
زمرہ:خواتین
زمرہ:پہلی خاتون وزرائے اعظم